fi fi nds fi en nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi fi fi fi fi fi fi en fi fi en fi fi fi fi fi fi fi en fi fi fi
EMBA opintojen ohjaus — Executive MBA
Jyväskylän yliopisto | Executive MBA
Musiikin, taiteen ja kulttuurin tutkimuksen laitos
Matematiikan ja tilastotieteen laitos
Monikielisen akateemisen viestinnän keskus
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Executive MBA > Opinnot > Joustava rakenne > EMBA yhteiset opinnot > EMBA opintojen ohjaus
EMBA opintojen ohjaus Henkilökohtainen ohjaaja opiskelutukena ja -kumppanina https://emba.jyu.fi/fi/opinnot/rakenne/yhteiset/opintojen_ohjaus/opo https://emba.jyu.fi/fi/opinnot/rakenne/yhteiset/opintojen_ohjaus/opo/@@download/image/EMBA_opintojen_ohjaus.jpg
Henkilökohtainen ohjaaja opiskelutukena ja -kumppanina
HENKILÖKOHTAINEN EXECUTIVE MBA -OPINTOJEN OHJAAJA
Executive MBA -opintojesi ajan sinulla on käytettävissäsi henkilökohtainen ohjaaja, tutor. Ohjaaja tukee ja auttaa Sinua kaikissa EMBA-opintoihisi liittyvissä asioissa. Erityisesti EMBA-opintojen etenemiseen, aikatauluihin, suorituksiin, opintosuunnitelman muuttamiseen, kirjallisuusopintoihin ja lopputyön ohjaukseen liittyvät kysymykset ovat hänen aluettaan. Ohjaaja on EMBA-opiskelijan tarpeisiin sitoutuva opiskelutuki ja –kumppani. Ohjauksen määrää ei ole rajattu, vaan saat kaiken tarvitsemasi tuen opintojesi suorittamiseen menestyksellisesti.
Ohjaajan lisäksi palveluksessasi on koko Executive MBA -tiimi. EMBA-lopputyöhankkeiden tekemistä tukevat EMBA-lopputyöseminaareissa myös kauppakorkeakoulun professorit/tutkijat omalla osaamisellaan.
EXECUTIVE MBA -OPINTOJEN OHJAUSSEMINAARIT
EMBA-opintojen ohjausseminaareissa käsitellään opintojen työmuotoja ja etenkin EMBA-lopputyön rakentamisen ydinkysymyksiä. Seminaarisarja on suunniteltu tarjoamaan näkökulmia ja valmiuksia oppimisen huippusuorituksiin EMBA-ohjelmassa.
EMBA:N TAVOITTEET JA TYÖMUODOT  -verkkoseminaari, 1 op
Tässä EMBA-verkkoseminaarissa syvennytään johtajana oppimiseen ja oman osaamisen kehittämiseen. Seminaarin ydinteemana on ottaa henkilökohtainen ote siihen, mitä johtajan oppiminen ja toimintakyvyn kehittäminen voikaan olla. Tavoitteena on antaa uusia näkökulmia EMBA:n työmuotoihin ja itsensä kehittämiseen. Lopputuloksena on henkilökohtainen EMBA-oppimisstrategia, jäsennetty suunnitelma omasta EMBA-oppimispolusta työmuotoineen. Verkkoseminaariin saat kutsun heti EMBA-opiskelijaksi hyväksymisen jälkeen.
EMBA TIETEELLINEN KIRJOITTAMINEN -verkkoseminaari, 1 op
Suoritetaan itseopiskeluna oman aikataulun mukaisesti. Opinnoissa paneudutaan tekstin tuottamiseen - opintokokonaisuuteen sisältyy tieteellisen kirjoittamisen tehtävä, johon opiskelija saa henkilökohtaisen kielenhuollollisen palautteen tieteellisen kirjoittamisen ammattilaiselta. Suositellaan EMBA-opintojen alku- ja keskivaiheessa.
EMBA-LOPPUTYÖ KÄYNTIIN -verkkoseminaari, 2 op
Seminaarissa käynnistät oman EMBA-lopputyöhankkeesi. Seminaarin aikana EMBA-lopputyösuunnitelmasi selkeytyy ja saat konkreettisia valmiuksia lopputyön toteuttamiseen. Päivien aiheita ovat mm. oman lopputyöhankkeen aiheen valinta ja tavoitteen asettaminen. Seminaarissa käsitellään myös tiedon ja aineiston hankintaa. Keskeisenä teemana on ottaa omakohtainen ote siihen, kuinka EMBA-lopputyötä voi käyttää johtamisen ja organisaation kehittämisen työkaluna. Pääset tutustumaan EMBA-töiden toteutustapoihin myös case-esimerkein. Seminaarissa laadit suunnitelman omasta lopputyöhankkeestasi, tai vaikka parikin vaihtoehtoista etenemisreittiä eri aiheista.
Seminaaria suositellaan EMBA-opintojen alku- tai keskivaiheessa, kun lopputyön suunnittelun aloittaminen on Sinulle ajankohtaista. Seminaari toteutetaan verkkokoulutuksena kahtena erillisenä päivänä. Seminaarin ensimmäisenä päivänä saat näkökulmia, tietoa ja tukea omaan lopputyöhankkeeseesi. Seminaarin toisena päivänä pääset esittelemään omaa lopputyöhankettasi. EMBA-lopputyö käyntiin -seminaari järjestetään kaksi kertaa vuodessa.
EMBA-lopputyö käyntiin syksy 2022: 24.10.2022 klo 9.00-16.00 ja 31.10.2022 klo 9.00-12.00
EMBA-lopputyö käyntiin kevät 2023 : 21.3.2023 klo 9.00-16.00 ja 28.3.2023 klo 9.00-12.00
EMBA-LOPPUTYÖ VALMIIKSI -verkkoseminaari, 2 op
EMBA-lopputyö valmiiksi -seminaarissa saat tukea jo käynnissä olevaan lopputyöhankkeeseesi. Seminaari on mainio tilaisuus saada ohjaajien ja opiskelijakollegoiden kommentteja ja vinkkejä omaan lopputyöhön sekä kuulla muiden tekeillä olevista tutkimushankkeista.
Seminaaria suositellaan EMBA-opintojen keski- tai loppuvaiheessa, kun sinulla on jo oma EMBA-lopputyösi käynnistettynä ja EMBA-lopputyö käyntiin -seminaari suoritettuna. Seminaari toteutetaan verkkokoulutuksena kahtena erillisenä päivänä. Ensimmäisenä päivänä saat tietoa ja vinkkejä lopputyön tekemisen eri työmuotoihin ja hankitun aineiston käsittelyyn. Toisena päivänä pääset esittelemään omaa lopputyöhankettasi. EMBA-lopputyö valmiiksi -seminaari järjestetään kaksi kertaa vuodessa.
EMBA-lopputyö valmiiksi syksy 2022: 7.9.2022 klo 9.00-16.00 ja 14.9.2022 klo 9.00-12.00
EMBA-lopputyö valmiiksi kevät 2023 : 16.1.2023 klo 9.00-16.00 ja 23.1.2023 klo 9.00-12.00
PL 35, 40014 Jyväskylän yliopisto Käyntiosoite: Mattilanniemi 2, Agora